**Dale Alan Russell** (\* 27. december 1937, San Francisco, Kalifornia, USA – † 21. december 2019) bol americký paleontológ a geológ.

Životopis
---------

Študoval na University of Oregon (1958), University of California v Berkeley (magister 1960) a v roku 1964 promoval na Columbia University z geológie. Ako doktorand bol v rokoch 1964/1965 na Yale University.

Od roku 1965 bol kurátorom pre paleontológiu v Canadian Museum of Nature v Ottawe, kde sa stal v roku 1977 riaditeľom oddelenia paleobiologie. Od roku 1995 pôsobil ako *Senior Curator* v prírodovednom múzeu North Carolina State University.. Súčasne bol aj profesorom na fakulte geológie a následne pôsobil ako *Adjunct Professor* na California State University v Sacramente.  
 V roku 1996 dostal *Bancroft Award* od *Royal Society of Canada*.

Zúčastnil sa vykopávok dinosaurov v Alberte (Dinosaur Provincial Park) a v 80-tych rokoch uskutočnil spolu s P. J.Curriem a Dongom spoločný kanadsko-čínsky projekt vykopávok dinosaurov.. Preslávil sa napríklad popisom veľkého teropóda (dravého dinosaura) rodu Daspletosaurus.. Popísal aj veľa ďalších dinosaurov, napríklad *Archaeornithomimus*, *Berberosaurus*, *Lurdusaurus*, *Sigilmassasaurus* či *Sinornithoides*.

Ako jeden z prvých tiež vyslovil domnienku, že dinosaury mohli byť vyhubené z mimozemských príčin (tj. dopad meteoritu, kométy, kozmického žiarenia a pod.). Je tiež spojený s kontroverznou myšlienkou,že v prípade prežitia konca geologického obdobia kriedy (pred 65 miliónmi rokov) by dinosaury mohli prejsť sapientačnou fázou a premeniť sa v inteligentné bytosti, ktoré Russell nazýva dinosauroidi.. Jeho predstava takých hypotetických bytostí (ktorá vyústila v model, zhotovený roku 1982) však bola z viacerých strán kritizovaná (najmä preto, že bola značne antropomorfická).

Publikoval aj o vplyve paleontologického výskumu na otázky mimozemského života.

Dielo
-----

* *Islands in the cosmos. The evolution of terrestrial life*, Indiana University Press 2009
* *An Odyssey in Time. The Dinosaurs of North America*, University of Toronto Press 1989

Referencie
----------

1. ↑
2. ↑  podľa *American Men and Women of Science*, Thomson Gale 2004
3. ↑   *Russell, Dale A.* [online]. Enchanted Learning Software, [cit. 2009-05-27]. Dostupné online. (anglicky)
4. ↑   *Dr. Dale A. Russell* [online]. Marine, Earth & Atmospheric Sciences, [cit. 2009-05-27]. Dostupné online. (anglicky)
5. ↑  Dale A. Russell: *China and the lost worlds of the dinosaurian era*, Historical Biology, Band 10, 1995, S. 3–12
6. ↑  ŠPINAR, Zdeněk V.; CURRIE, Philip J.. *Wielkie dinozaury. Dzieje ewolucji gigantów*. Warszawa : Warszawski Dom Wydawniczy, 1994. ISBN 83-85558-18-7.
7. ↑  Zoznam dinosaurov pomenovaných Russellom na dinodata
8. ↑   *Russell* [online]. DinoData, [cit. 2009-05-27]. Dostupné online. (anglicky)
9. ↑  Russell, Wallace Tucker: *Supernovae and the Extinction of the Dinosaurs*, Nature, Band 229, 1971, S. 553–554
10. ↑  RUSSELL, Dale A.; TUCKER, Wallace. Supernovae and the Extinction of the Dinosaurs. *Nature*, 1971. (anglicky)
11. ↑  Russell, R. Séguin: *Reconstruction of the small Cretaceous theropod Stenonychosaurus inequalis and a hypothetical dinosauroid*, Syllogeus, Band 37 1982, S. 1–43
12. ↑  ŠPINAR, Zdeněk V.; CURRIE, Philip J.. *Wielkie dinozaury. Dzieje ewolucji gigantów*. Warszawa : Warszawski Dom Wydawniczy, 1994. ISBN 83-85558-18-7.
13. ↑  *Exponential evolution: implications for intelligent extraterrestrial life*. Advances in Space Research, Band 3, 1983, S. 95–103

Externé odkazy
--------------

* Oficiálna stránka na University of North Carolina
* Zoznam dinosaurov pomenovaných Russellom na DinoData

Zdroj
-----

*Tento článok je čiastočný alebo úplný preklad článkov Dale Russell na českej Wikipédii, Dale Russell na nemeckej Wikipédii a Dale Russell na poľskej Wikipédii.*

Autoritné údaje: * BnF: 145285307
* GND: 128529652
* ISNI: 0000 0001 1474 7963
* LCCN: n50022291
* NK ČR: mub2010599753
* VIAF: 72446651
* WorldCat: lccn-n50022291